ΨΗΦΙΣΜΑ ΤΟΥ ΣΥΜΒΟΥΛΙΟΥ της 24ης Ιουλίου 1997 σχετικά με τους διακινούμενους εντός της Κοινότητας ιατρούς (97/C 241/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας,

(1) Εκτιμώντας ότι η δράση της Κοινότητας αποσκοπεί στην εξάλειψη των εμποδίων για την ελεύθερη κυκλοφορία προσώπων και υπηρεσιών, συμπεριλαμβανομένων των εμποδίων που αφορούν τους ιατρούς και τις υπηρεσίες που παρέχουν 7

(2) Εκτιμώντας ότι η δράση της Κοινότητας πρέπει να συμβάλλει συγχρόνως στην επίτευξη υψηλού επιπέδου προστασίας της υγείας, καθώς και στην ενίσχυση της προστασίας των καταναλωτών 7

(3) Έχοντας υπόψη την οδηγία 93/16/ΕΟΚ του Συμβουλίου, της 5ης Απριλίου 1993, για τη διευκόλυνση της ελεύθερης κυκλοφορίας των ιατρών και της αμοιβαίας αναγνώρισης των διπλωμάτων, πιστοποιητικών και άλλων τίτλων τους (1) 7

(4) Εκτιμώντας ότι η οδηγία 93/16/ΕΟΚ εμπίπτει στα πλαίσια της συμφωνίας για τον Ευρωπαϊκό Οικονομικό Χώρο (2) 7

(5) Λαμβάνοντας υπό σημείωση τα συμπεράσματα του συμποσίου «Ποιότητα της ιατρικής πρακτικής και επαγγελματικά παραπτώματα στην Ευρωπαϊκή Ένωση», το οποίο πραγματοποιήθηκε στο Άμστερνταμ, στις 20 Ιανουαρίου 1997, στα πλαίσια της ολλανδικής προεδρίας 7

(6) Διαπιστώνοντας ότι υπήρξαν περιπτώσεις κατά τις οποίες ιατροί στους οποίους είχαν επιβληθεί, σε κράτος μέλος, πειθαρχικά μέτρα ή ποινικές καταδίκες λόγω επαγγελματικών λαθών ή/και αμελείων ή άλλες κυρώσεις, ή οι οποίοι είχαν τεθεί σε αργία λόγω εκκρεμούς δικαστικής διαδικασίας σε βάρος τους, συνεχίζουν εν τούτοις να εξασκούν ελεύθερα το επάγγελμά τους σε άλλο κράτος μέλος 7

(7) Εκτιμώντας ότι αυτό είναι δυνατόν να έχει επιζήμιες επιπτώσεις στη δημόσια υγεία 7

(8) Εκτιμώντας ότι, και στην περίπτωση που ιατροί περιορίζονται στην ιατρική τους δραστηριότητα με άλλο τρόπο από τις αρμόδιες αρχές κράτους μέλους, μπορούν να συνεχίσουν να εξασκούν το επάγγελμά τους ελεύθερα σε άλλο κράτος μέλος 7 ότι κατ' αυτόν τον τρόπο, υπονομεύεται το δικαίωμα του ασθενή σε σωστή περίθαλψη 7

(9) Σημειώνοντας ότι, σύμφωνα με το άρθρο 12 παράγραφος 1 της οδηγίας 93/16/ΕΟΚ, το κράτος μέλος καταγωγής ή προελεύσεως πρέπει να παρέχει στο κράτος μέλος υποδοχής τις αναγκαίες πληροφορίες σχετικά με τα μέτρα ή τις κυρώσεις επαγγελματικού ή διοικητικού χαρακτήρα που έχουν ληφθεί κατά του ενδιαφερόμενου, καθώς και για τις ποινικές κυρώσεις που ενδιαφέρουν την άσκηση του επαγγέλματος στο κράτος μέλος καταγωγής προελεύσεως 7

(10) Εκτιμώντας ότι είναι ουσιαστικής σημασίας, ως μέσο προστασίας από τα επαγγελματικά λάθη ή/και αμέλειες των ιατρών, να διατηρούν οι αρμόδιες αρχές του κράτους μέλους υποδοχής στενή επαφή με τις αρμόδιες αρχές του κράτους μέλους προέλευσης ή καταγωγής και αντιστρόφως 7

(11) Εκτιμώντας ότι το άρθρο 43 της οδηγίας 93/16/ΕΟΚ ορίζει ότι αν, κατά την εφαρμογή της οδηγίας αυτής, παρουσιάζονται σε ορισμένους τομείς μείζονες δυσχέρειες για ένα κράτος μέλος, η Επιτροπή εξετάζει τις δυσχέρειες αυτές σε συνεργασία με το εν λόγω κράτος και λαμβάνει τη γνώμη της επιτροπής ανωτάτων δημοσίων υπαλλήλων στον τομέα της δημόσιας υγείας που συνιστάται με την απόφαση 75/365/ΕΟΚ (3) 7

(12) Εκτιμώντας ότι, κατ' αρχήν, μπορούν να προκύψουν ή έχουν ήδη προκύψει δυσχέρειες για όλα τα κράτη μέλη στον τομέα που αναφέρεται στο παρόν ψήφισμα,

ΖΗΤΑ ΑΠΟ ΤΗΝ ΕΠΙΤΡΟΠΗ:

- να συνεχίσει να εξετάζει την εφαρμογή, στα κράτη μέλη, των διατάξεων για τη διευκόλυνση της πραγματικής άσκησης του δικαιώματος εγκατάστασης και ελεύθερης παροχής υπηρεσιών των ιατρών που προβλέπονται στην οδηγία 93/16/ΕΟΚ,

- να εξετάσει, από την άποψη αυτή, αν είναι ανάγκη να ευθυγραμμίσει, στο κεφάλαιο VI, της οδηγίας 93/16/ΕΟΚ, τις διατάξεις που αφορούν την ελεύθερη παροχή υπηρεσιών με τις διατάξεις σχετικά με το δικαίωμα εγκατάστασης,

- να μελετήσει τις δυνατότητες βελτιστοποίησης της ανταλλαγής πληροφοριών βάσει της οδηγίας 93/16/ΕΟΚ.

(1) ΕΕ αριθ. L 165 της 7. 7. 1993, σ. 1. Οδηγία όπως τροποποιήθηκε από την πράξη προσχώρησης του 1994.

(2) ΕΕ αριθ. L 1 της 3. 1. 1994, σ. 1.

(3) ΕΕ αριθ. L 167 της 30. 6. 1975, σ. 19. Απόφαση όπως τροποποιήθηκε τελευταία από την απόφαση 80/157/ΕΟΚ (ΕΕ αριθ. L 33 της 11. 2. 1980, σ. 15).